Uredba Komisije (ES) št. 1703/2000

z dne 31. julija 2000

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o carinski in statistični nomenklaturi ter skupni carinski tarifi [1], kakor je bila nazadnje spremenjena z Uredbo Komisije (ES) št. 1264/2000 [2] in zlasti člena 9 Uredbe,

ob upoštevanju naslednjega:

(1) Da bi zagotovili enotno uporabo kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.

(2) Uredba (EGS) št. 2658/87 je določila splošna pravila za razlago kombinirane nomenklature. Ta pravila veljajo tudi za vsako drugo nomenklaturo, ki v celoti ali deloma temelji na njej ali ki ji dodaja dodatne pododdelke, in ki je določena s posebnimi predpisi Skupnosti, z namenom uporabe tarifnih in drugih ukrepov v zvezi z blagovno menjavo.

(3) V skladu z navedenimi splošnimi pravili je treba blago, poimenovano v stolpcu 1 preglednice, priložene k tej uredbi, uvrstiti v tarifne oznake KN, navedene v stolpcu 2, na podlagi utemeljitev, navedenih v stolpcu 3.

(4) Primerno je, da se po določbah 12(6) Uredbe Sveta (EGS) št. 2913/92 z dne 12. oktobra 1992 o uvedbi carinskega zakonika Skupnosti [3], kakor je bila nazadnje spremenjena z Uredbo (ES) št. 955/1999 Evropskega parlamenta in Sveta [4], imetnik lahko za obdobje treh mesecev še naprej sklicuje na zavezujoče tarifne informacije, ki so jih izdali carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.

(5) Ukrepi iz te uredbe so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, se uvrsti v kombinirano nomenklaturo v tarifno oznako KN, navedeno v stolpcu 2 preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso v skladu z določbami te uredbe.

Člen 3

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 31. julija 2000

Za Komisijo

Pedro Solbes Mira

Član Komisije

[1] UL L 256, 7.9.1987, str. 1.

[2] UL L 144, 17.6.2000, str. 6.

[3] UL L 302, 19.10.1992, str. 1.

[4] UL L 119, 7.5.1999, str. 1.

--------------------------------------------------

PRILOGA

Poimenovanje | Tarifna oznaka KN | Utemeljitev |

(1) | (2) | (3) |

1.Gobe (rod Agaricus), pripravljene, blanširane, vložene v tekočino z naslednjimi lastnostmi:prosta, hlapna kislina, izražena kot ocetna kislina: 0,5 mas. %sulfit: < 2 ppmsol: 2,6 mas. %Ta izdelek, ki vsebuje druga sredstva za konzerviranje, je primeren za takojšnjo prehrano ljudi. | 20031030 | Uvrstitev opredeljujejo določbe splošnih pravil 1 in 6 za razlago kombinirane nomenklature, dodatna opomba k poglavju 20 in besedilo tarifnih oznak KN 2003, 200310 in 20031030. Zaradi vsebnosti soli, ki presega 2,5 mas. %, je izdelek izključen iz tarifne oznake KN 20019050 v skladu z dodatno opombo 1 k poglavju 20 kombinirane nomenklature. |

2.Sintetični material, sestavljen iz blok-kopolimerov stiren-etilen/propilen-stiren ali stiren-etilen/butilen-stiren z nizko stopnjo nenasičenosti (jodno število med 4 in 7). | 40029990 | Uvrstitev opredeljujejo določbe splošnih pravil 1 in 6 za razlaganje kombinirane nomenklature, opomba 4(a) k poglavju 40 in besedilo tarifnih oznak KN 4002, 400299 in 40029990. Ti blok-polimeri zadostujejo vsem pogojem opombe 4(a) k poglavju 40 in se uvrščajo kot sintetični kavčuk v tarifno številko 4002. |

--------------------------------------------------